Shenzhen
Shēnzhèn sive litteris Sinensibus 深圳市 est urbs nova quae iuxta Hongcongum ad boream versus in provincia Sinensi Quantunia stat. Fuit usque ad annum 1979 oppidum incolarum fere 30 000. Ab anno 1980 sub forma zonae oeconomicae specialis Shenzhen ita rapidissime crescit ut anno 2014 incolarum iam 10 778 900 haberet.

Clima 
Urbi Shenzhen clima est subtropicum humidum per enumerationem Köppen–Geiger, hieme mitiore et ab initio sicca, humiditate et nebulositate per hiemem veremque semper auctis, imbribus ab Aprili usque in Octobrem ineuntem incidentibus, hippalo per aestatem flante; temperatura aëris media mense Ianuario 15.5° atque mense Iulio 29°, minima inter 12.5° et 26.5°, maxima inter 20° et 32°, sed minima extrema usque hodie nota 0.2° die 11 Februarii 1957, maxima extrema 38.7° die 10 Iulii 1980; pluviis mense Ianuario ad 26 mm tantum, mense Iunio 346 mm, mense Augusto 355 mm, anno toto non minus quam 1 936 mm elevatis; diebus pluviosis per annum totum fere 144 incidentibus; humiditate relativa inter mensuras 68% et 82% reperta, horis solis fulgentis mense Februario 92, mense Iulio 216, per annum totum 1 837 repertis.

Notae

Bibliographia 
 Tom Whitwell, "Inside Shenzhen: China's Silicon Valley" in The Guardian (13 Iunii 2014)

Nexus externi 

 Shenzhen Government Online

Urbes Sericae
Urbes milies milium incolarum
Portus maris Sinensis australis